CELEX: 
Language: fi
Date: 2021-06-17 00:00:00
Title: KOMISSION DELEGOITU ASETUS (EU) …/…, Euroopan parlamentin ja neuvoston direktiivin 2003/87/EY muuttamisesta Yhdistyneestä kuningaskunnasta tulevien lentojen jättämiseksi unionin päästökauppajärjestelmän ulkopuolelle

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Unionin päästökauppajärjestelmä (EU ETS) kattaa Euroopan talousalueella (ETA) sijaitsevilta lentopaikoilta lähtevät lennot sekä kolmansista maista saapuvat lennot, jollei direktiivin 2003/87/EY 25 a artiklasta muuta johdu. Kyseisessä 25 a artiklassa siirretään komissiolle valta antaa säädöksiä lentojen jättämisestä liitteessä I luetellun ilmailutoiminnan ulkopuolelle, jotta mahdollistettaisiin unionin järjestelmän ja lentojen ilmastonmuutosvaikutusten vähentämistä koskevien kolmansien maiden toimien optimaalinen vuorovaikutus. Vuonna 2008 odotuksena oli, että kolmansien maiden toimenpiteiden olisi oltava vastaavia
                  1
               , mutta direktiivin 2003/87/EY myöhemmissä muutoksissa ei toistettu tätä odotustasoa
                  2
               , ja tällä hetkellä EU:n päästökauppajärjestelmän soveltamisala rajoittuu ETA-alueen sisäisiin lentoihin vuoden 2023 loppuun saakka, paitsi jos on tehty tähän liittyvä sopimus
                  3
               . 
            
            
               Euroopan unionin ja Ison-Britannian ja Pohjois-Irlannin yhdistyneen kuningaskunnan välillä päästiin sopimukseen joulukuussa 2020
                  4
               . Unioni hyväksyi Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välisen kauppa- ja yhteistyösopimuksen, jäljempänä ’sopimus’, tekemisen neuvoston päätöksen (EU) 2021/689 nojalla
                  5
               . Sopimuksessa vahvistetaan, että unionin hiilen hinnoittelujärjestelmän on katettava Euroopan talousalueelta Yhdistyneeseen kuningaskuntaan lähtevät lennot.
                  6
                Lisäksi EU toimitti joulukuussa 2020 Pariisin sopimuksen mukaisen päivitetyn kansallisesti määritellyn panoksen, jonka mukaan päästöjä vähennetään koko talouden laajuisesti vähintään 55 prosenttia vuoden 1990 tasosta vuoteen 2030 mennessä.
                  7
                Tähän panokseen sisältyy siviili-ilmailu, jonka osalta laskennassa on otettu huomioon EU:sta lähtevien lentojen päästöt, mikä on linjassa lähtevien lentojen jatkuvan sääntelyn ja tässä asetuksessa säädetyn saapuvia lentoja koskevan poikkeuksen kanssa. 
            
            
               Direktiiviä 2003/87/EY sovelletaan riippumatta lentoliikenteen harjoittajan kansallisuudesta, jollei sen 28 a artiklan 1 kohdasta ”ETA:n ulkopuolisissa maissa sijaitseviin lentopaikkoihin saapuvien tai niistä lähtevien lentojen päästöjen” osalta muuta johdu, 31 päivään joulukuuta 2023, jollei 28 a artiklan 7 kohdasta ja 28 b artiklassa tarkoitetusta uudelleentarkastelusta muuta johdu, ja se kattaa periaatteessa lennot, jotka lähtevät jonkin jäsenvaltion alueella sijaitsevalta lentopaikalta tai saapuvat jonkin jäsenvaltion alueella sijaitsevalle lentopaikalle. Kilpailun vääristymisen välttämiseksi on ratkaisevan tärkeää varmistaa ilma-alusten käyttäjien yhdenvertainen kohtelu. Euroopan unionin ja Yhdistyneen kuningaskunnan välisessä sopimuksessa säilytetään ilma-alusten käyttäjien yhdenvertainen kohtelu reiteillä siten, että EU sääntelee Yhdistyneeseen kuningaskuntaan
                  8
                lähteviä lentoja ja Yhdistynyt kuningaskunta on vastuussa Yhdistyneestä kuningaskunnasta ETA-alueelle suuntautuvista lennoista hiilen hinnoittelujärjestelmässään
                  9
               . 
            
            
               Sopimuksen mukaisesti Yhdistyneessä kuningaskunnassa sijaitsevilta lentopaikoilta ETA-alueella sijaitseville lentopaikoille saapuvat lennot jätetään tällä asetuksella EU:n päästökauppajärjestelmän soveltamisalan ulkopuolelle. 
            
            
               Samaa lähestymistapaa noudatettiin, kun Euroopan unionin ja Sveitsin välinen sopimus niiden kasvihuonekaasujen päästökauppajärjestelmien välisestä yhteydestä tehtiin joulukuussa 2015 ja allekirjoitettiin 23 päivänä marraskuuta 2017
                  10
               , jäljempänä ’Sveitsin yhteyssopimus’. Sveitsin kanssa tehdyssä yhteyssopimuksessa säilytetään ilma-alusten käyttäjien yhdenvertainen kohtelu reiteillä siten, että EU sääntelee lähteviä lentoja Sveitsiin ja Sveitsi on vastuussa Sveitsistä ETA-alueelle suuntautuvista lennoista. Sveitsin yhteyssopimuksen mukaisesti komissio on hyväksynyt delegoidun säädöksen Sveitsistä tulevien lentojen jättämisestä EU:n päästökauppajärjestelmän ulkopuolelle 1 päivästä tammikuuta 2020
                  11
               . 
            
            
               Ympäristövaikutusten osalta katsotaan, että hiilidioksidin (CO2) päästöt, jotka lisätään hiilen hinnoittelun piiriin, kun ETA:n ja Yhdistyneen kuningaskunnan väliset lennot otetaan huomioon, ovat noin 17,5 miljoonaa tonnia vuoden 2019 tasojen perusteella siten, että tämä jakautuu tasan saapuvien ja lähtevien lentojen kesken. 
            
            
               Direktiivin 2003/87/EY liitettä I muutetaan sen soveltamisalan muuttamiseksi Yhdistyneestä kuningaskunnasta saapuvien lentojen osalta.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Ilmastonmuutosta käsittelevän asiantuntijaryhmän puitteissa järjestettiin 12. maaliskuuta 2021 tapaaminen, johon osallistui jäsenvaltioiden edustajia. Asiantuntijaryhmän huomautukset otettiin huomioon delegoidun säädöksen luonnosta laadittaessa. Lisäksi delegoidun asetuksen tekstistä saatiin palautetta paremman sääntelyn portaalin kautta neljän viikon ajan 19. huhtikuuta ja 17. toukokuuta 2021 välisenä aikana. Kommentteja saatiin kaksi (yksi kansalaispalautteena ja yksi elinkeinoelämän järjestöltä). Kansalaispalautteen perusteella tekstin kieltä muutettiin sukupuolineutraalimmaksi. Elinkeinoelämän järjestön esittämät huomautukset olivat laajempia kuin tämän delegoidun säädöksen kohde, ja ne otetaan tarvittaessa huomioon asianmukaisessa yhteydessä. Hyväksymisen jälkeen delegoitu asetus toimitetaan Euroopan parlamentin ja neuvoston tarkasteltavaksi kahden kuukauden ajaksi.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Asetusta pidetään asianmukaisena välineenä, ja 25 a artiklan nojalla hyväksytyssä delegoidussa asetuksessa säädetään seuraavaa:
            
            
               1 artikla
            
            
               Tällä artiklalla muutetaan direktiivin 2003/87/EY liitettä I siten, että ilma-alusten käyttäjät vapautetaan velvollisuudesta palauttaa päästöoikeuksia Yhdistyneessä kuningaskunnassa sijaitsevilta lentopaikoilta ETA:ssa sijaitseville lentopaikoille saapuvien lentojen osalta. Asetuksen (EU) 2017/2392 mukaisesti näille saapuville lennoille ei myönnetä päästöoikeuksia.
            
            
               Artiklalla säilytetään vakaus sen suhteen, mitkä ilma-alusten käyttäjät kuuluvat EU:n päästökauppajärjestelmään, täsmentämällä, että Yhdistyneestä kuningaskunnasta saapuvien lentojen jättäminen EU:n päästökauppajärjestelmän ulkopuolelle ei vaikuta sisällyttämistä koskevia kynnysarvoja sisältäviin säännöksiin.
            
            
               KOMISSION DELEGOITU ASETUS (EU) …/…,
            
            
               annettu 17.6.2021,
            
            
               Euroopan parlamentin ja neuvoston direktiivin 2003/87/EY muuttamisesta Yhdistyneestä kuningaskunnasta tulevien lentojen jättämiseksi unionin päästökauppajärjestelmän ulkopuolelle
            
         
         
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon kasvihuonekaasujen päästöoikeuksien kaupan järjestelmän toteuttamisesta unionissa ja neuvoston direktiivin 96/61/EY muuttamisesta 13 päivänä lokakuuta 2003 annetun Euroopan parlamentin ja neuvoston direktiivin 2003/87/EY
                  12
                ja erityisesti sen 25 a artiklan 1 kohdan toisen alakohdan,
            
            
               sekä katsoo seuraavaa:
            
            
               (1)Direktiivin 2003/87/EY 25 a artiklassa siirretään komissiolle valta antaa säännöksiä kolmannesta maasta saapuvien lentojen jättämisestä unionin päästökauppajärjestelmän (EU ETS) ulkopuolelle. Tällaisilla säännöksillä on tarkoitus mahdollistaa EU:n päästökauppajärjestelmän ja kolmansien maiden toimenpiteiden optimaalinen vuorovaikutus lentoliikenteen ilmastonmuutosvaikutusten vähentämisessä.
            
            
               (2)Unionin ja Ison-Britannian ja Pohjois-Irlannin yhdistyneen kuningaskunnan välillä päästiin sopimukseen
                  13
                joulukuussa 2020. Unioni allekirjoitti neuvoston päätöksen (EU) 2020/2252
                  14
                nojalla Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välisen kauppa- ja yhteistyösopimuksen, jäljempänä ’sopimus’, ja hyväksyi sopimuksen neuvoston päätöksen (EU) 2021/689
                  15
                nojalla. Sopimusta sovellettiin väliaikaisesti siihen saakka, kun se tuli voimaan 1 päivänä toukokuuta 2021
                  16
               . Sopimuksessa määrätään, että kummallakin osapuolella on oltava käytössä tehokas hiilen hinnoittelujärjestelmä, joka kattaa ilmailun, ja että Euroopan talousalueen (ETA) alueella sijaitsevilta lentopaikoilta Yhdistyneessä kuningaskunnassa sijaitseville lentopaikoille suuntautuvia lentoja säännellään EU:n päästökauppajärjestelmässä. Direktiivin 2003/87/EY 28 a artiklan 7 kohdan mukaan direktiivin 2003/87/EY 28 a artiklan 1 kohdassa säädettyä poikkeusta, jonka mukaan jäsenvaltioiden olisi katsottava tiettyjen ETA:n ulkopuolisissa maissa sijaitseville lentopaikoille saapuvien ja niiltä lähtevien lentojen päästöt mainitun direktiivin vaatimukset täyttäviksi, sovelletaan pelkästään noudattaen sopimuksen ehtoja. 
            
            
               (3)Sen vuoksi on tarpeen muuttaa direktiiviä 2003/87/EY siten, että Yhdistyneessä kuningaskunnassa sijaitsevilta lentopaikoilta ETA:ssa sijaitseville lentopaikoille suuntautuvat lennot jätetään EU:n päästökauppajärjestelmän ulkopuolelle. Jotta säilytetään vakaus siltä osin, miten EU:n päästökauppajärjestelmä kattaa ilma-aluksen käyttäjät, Yhdistyneessä kuningaskunnassa sijaitsevilta lentopaikoilta ETA:ssa sijaitseville lentopaikoille suuntautuvien lentojen jättäminen järjestelmän ulkopuolelle ei saisi vaikuttaa säännöksiin, joilla tietynlainen ilmailutoiminta jätetään EU:n päästökauppajärjestelmän ulkopuolelle käyttäjää kohti laskettujen lentojen määrän tai päästöjen tiettyjen kynnysarvojen perusteella.
            
            
               (4)Direktiiviä 2003/87/EY olisi näin ollen muutettava.
            
            
               (5)Koska sopimusta on sovellettu väliaikaisesti 1 päivästä tammikuuta 2021, tätä asetusta olisi sovellettava kyseisestä päivästä alkaen syntyneisiin päästöihin,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Muutetaan direktiivin 2003/87/EY liitteessä I olevan taulukon sarakkeessa ”Toiminnat” oleva kohta ”Ilmailu” seuraavasti:
            
            
               1)Korvataan j kohdan toinen kappale seuraavasti: 
            
            
               ”Tätä kohtaa sovellettaessa lasketaan mukaan myös l ja m alakohdassa tarkoitetut lennot tai lennot, joilla kuljetetaan yksinomaan jäsenvaltion hallitsevia monarkkeja ja heidän perheenjäseniään, valtionpäämiehiä, hallituksen päämiehiä ja ministereitä virallisella vierailulla;”
            
            
               2)Korvataan k alakohta seuraavasti:
            
            
               ”k)
                     1 päivästä tammikuuta 2013 31 päivään joulukuuta 2030 lennot, jotka muutoin kuuluisivat tämän toiminnan piiriin ja jotka suorittaa muu kuin kaupallinen ilma-aluksen käyttäjä, jonka lentojen vuosittaiset kokonaispäästöt ovat alle 1 000 tonnia vuodessa (mukaan lukien l ja m alakohdassa tarkoitettujen lentojen päästöt);”
            
            
               3)Lisätään m alakohta seuraavasti:
            
            
               ”m)
                     Yhdistyneessä kuningaskunnassa sijaitsevilta lentopaikoilta ETA-alueella sijaitseville lentopaikoille suuntautuvat lennot.”.
            
            
               2 artikla
            
         
         
            
               Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            
            
               Sitä sovelletaan 1 päivästä tammikuuta 2021.
            
            
            
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. 
            
            
               Tehty Brysselissä 17.6.2021
            
            
               
                     Komission puolesta
               
               
                     Puheenjohtaja
                     Ursula VON DER LEYEN
               
            
         
         
            
                  
                     (1)
                  
                        Sanaa ‘vastaavia’ ei ole käytetty direktiivin 2003/87/EY artiklaosassa, mutta se esiintyy direktiivin 2008/101/EY johdanto-osan 17 kappaleessa.
               
               
                  
                     (2)
                  
                        Ks. esim. Euroopan parlamentin ja neuvoston 16 päivänä huhtikuuta 2014 antaman asetuksen (EU) N:o 421/2014 johdanto-osan 6 kappale.
               
               
                  
                     (3)
                  
                        Euroopan parlamentin ja neuvoston asetus (EU) 2017/2392, annettu 13 päivänä joulukuuta 2017, direktiivin 2003/87/EY muuttamisesta voimassa olevan ilmailutoimintaa koskevan rajoitetun soveltamisen jatkamiseksi ja maailmanlaajuisen markkinaperusteisen toimenpiteen vuonna 2021 alkavan täytäntöönpanon valmistelemiseksi (EUVL L 350, 29.12.2017, s. 7).
               
               
                  
                     (4)
                  
                        Neuvoston päätös (EU) 2020/2252, annettu 29 päivänä joulukuuta 2020, Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välisen kauppa- ja yhteistyösopimuksen sekä turvallisuusluokiteltujen tietojen vaihtoon ja suojaamiseen sovellettavia turvallisuusmenettelyjä koskevan Euroopan unionin sekä Ison-Britannian ja Pohjois-Irlannin yhdistyneen kuningaskunnan välisen sopimuksen allekirjoittamisesta unionin puolesta ja niiden väliaikaisesta soveltamisesta (EUVL L 444, 31.12.2020, s. 2). 
               
               
                  
                     (5)
                  
                        Neuvoston päätös (EU) 2021/689, annettu 29 päivänä huhtikuuta 2021, Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välisen kauppa- ja yhteistyösopimuksen sekä turvallisuusluokiteltujen tietojen vaihtoon ja suojaamiseen sovellettavia turvallisuusmenettelyjä koskevan Euroopan unionin sekä Ison-Britannian ja Pohjois-Irlannin yhdistyneen kuningaskunnan välisen sopimuksen tekemisestä unionin puolesta (EUVL L 149, 30.4.2021, s. 2).
               
               
                  
                     (6)
                  
                        Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välisen kauppa- ja yhteistyösopimuksen 392 artikla (EUVL L 149, 30.4.2021, s. 10). 
               
               
                  
                     (7)
                  
                        
                  https://www4.unfccc.int/sites/ndcstaging/PublishedDocuments/European%20Union%20First/EU_NDC_Submission_December%202020.pdf
                   
               
               
                  
                     (8)
                  
                        Tämä lähestymistapa on todettu käytännölliseksi tavaksi ratkaista yhteisen mutta eriytetyn vastuun ja kunkin valmiuksien periaatetta koskeva ongelma, joka on jo pitkään ollut haasteena ilmastonmuutosta koskevassa Yhdistyneiden Kansakuntien puitesopimuksessa (UNFCCC). Ks. esim. 
                  http://papers.ssrn.com/sol3/papers.cfm?abstract_id=1952554
                  .
               
               
                  
                     (9)
                  
                        
                  https://www.legislation.gov.uk/uksi/2020/1265/contents/made
                  . 
               
               
                  
                     (10)
                  
                        Euroopan unionin ja Sveitsin valaliiton välinen sopimus niiden kasvihuonekaasujen päästökauppajärjestelmien välisestä yhteydestä (EUVL L 322, 7.12.2017, s. 3).
               
               
                  
                     (11)
                  
                        Päätös C(2020)3107, katso 
                  https://ec.europa.eu/transparency/regdoc/rep/3/2020/EN/C-2020-3107-F1-EN-MAIN-PART-1.PDF
                   
               
               
                  
                     (12)
                  
                        EUVL L 275, 25.10.2003, s. 32.
               
               
                  
                     (13)
                  
                        Kauppa- ja yhteistyösopimus Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välillä (EUVL L 444, 31.12.2020, s. 14). 
               
               
                  
                     (14)
                  
                        Neuvoston päätös (EU) 2020/2252, annettu 29 päivänä joulukuuta 2020, Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välisen kauppa- ja yhteistyösopimuksen sekä turvallisuusluokiteltujen tietojen vaihtoon ja suojaamiseen sovellettavia turvallisuusmenettelyjä koskevan Euroopan unionin sekä Ison-Britannian ja Pohjois-Irlannin yhdistyneen kuningaskunnan välisen sopimuksen allekirjoittamisesta unionin puolesta ja niiden väliaikaisesta soveltamisesta (EUVL L 444, 31.12.2020, s. 2).
               
               
                  
                     (15)
                  
                        Neuvoston päätös (EU) 2021/689, annettu 29 päivänä huhtikuuta 2021, Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välisen kauppa- ja yhteistyösopimuksen sekä turvallisuusluokiteltujen tietojen vaihtoon ja suojaamiseen sovellettavia turvallisuusmenettelyjä koskevan Euroopan unionin sekä Ison-Britannian ja Pohjois-Irlannin yhdistyneen kuningaskunnan välisen sopimuksen tekemisestä unionin puolesta (EUVL L 149, 30.4.2021, s. 2).
               
               
                  
                     (16)
                  
                        Ilmoitus Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välisen kauppa- ja yhteistyösopimuksen ja Euroopan unionin sekä Ison-Britannian ja Pohjois-Irlannin yhdistyneen kuningaskunnan välisen turvallisuusluokiteltujen tietojen vaihtoon ja suojaamiseen sovellettavia turvallisuusmenettelyjä koskevan sopimuksen voimaantulosta (EUVL L 149, 30.4.2021, s. 2560).